Dooh ka Meghalaya yei thaw haka Quarterfinal ka Hero Sub-Junior Girls National Football Championship – Wyrta
Dooh ka Meghalaya yei thaw haka Quarterfinal ka Hero Sub-Junior Girls National Football Championship
Shillong: Ki khynnah kynthai ka Meghalaya kiwa lai chimbynta haka Hero Sub-Junior Girls National Football Championship da cha pynrem ki ynne ka sngi haka Gujarat da 2-1 ha Cuttack, Odisha.
Ka yalehke wa ynne ka sngi toh wow jied ya kiwa yoh u psiah cha ka Quarterfinals ka Group G heiwa pyn arliang da jop ki mar arsien.
Kiwa yalehke ka Meghalaya da pynyoo ki yei bor wa i sap yong ki nadooh wa sdang ka yalehke ynne ka sngi heiwa ka Sanfida Nongrum da thap kool nyngkong ko haka minit wa 8 wei man ko leh ka kool wa soo yong ka ha kani ka lympung wei da thap kool ko ha waroh ki le tylli ki yalehke ka Meghalaya.
Hadien 4 minit ka Gujarat da ye ko wow su kylliang wei da kut ka kylla step da 1-1.
Haka kylla miet leh ka Meghalaya khlan ko chiboon yaka Gujarat tangwa ki laad wa yoh ko ym ye u pynkylla ki cha ki kool katwa ka Gujarat da ye ko wow thap sa chi kool yow chim yei thaw yong ki haka Quarterfinal.
Dawa ka HSU yaka JHADC wow lai khynra Trading License chwa wow leh ka seiñ daka
Da pynbna ya ki result LDA yong ka MHRC